|  |
| --- |
|  |

APSTIPRINĀTS

ar SIA „Latvijas Nacionālais sporta centrs”

Iepirkumu komisijas 2023.gada 17.jūlija

sēdes lēmumu (Protokols Nr.1)

komisijas priekšsēdētāja

*(personiskais paraksts)*

D.Piļeva

**SIA „Latvijas Nacionālais sporta centrs”**

**ATKLĀTA KONKURSA**

**Teritorijas labiekārtošana (Centrālais pulcēšanās laukums, t.sk.,transporta un gājēju plūsmas organizācijas risinājumi, apgaismojums, apzaļumošana, u.c.) (projektēšana, būvdarbi, autoruzraudzība)**

NOLIKUMS

Iepirkuma identifikācijas Nr. LNSC 2023/9/AK/ERAF



Rīga, 2023

1. **Vispārīgā informācija**
	1. **Iepirkuma identifikācijas numurs:** LNSC 2023/9/AK/ERAF.
	2. **Iepirkuma procedūra:** Atklāts konkurss (turpmāk – Konkurss) saskaņā ar Publisko iepirkumu likuma 8.panta pirmās daļas 1.punktu.
	3. Konkursa nolikums (turpmāk – Nolikums) satur vispārīgās prasības, kas attiecas uz to iepirkuma procedūru, kuras profilā nolikums ir pievienots. Nolikums satur informācijas daļas (informācija par pasūtītāju, detalizēta informācija par iepirkuma priekšmetu, piegādātāju kvalifikācijas prasības, finanšu piedāvājuma prasības, līguma projekts, veidlapas, u.c. informācija), kas ir pieejamas attiecīgās iepirkuma procedūras profila datos, Elektronisko iepirkumu sistēmas e-konkursu apakšsistēmā (turpmāk – EIS). Konkursa sadaļā publicētie pielikumi ir Nolikuma neatņemamas sastāvdaļas.
	4. **Pasūtītājs:**

|  |  |
| --- | --- |
| **Pasūtītāja nosaukums:** | SIA “Latvijas Nacionālais sporta centrs” |
| **Adrese:** | Augšiela 1, Rīga, LV-1009, Latvija |
| **Reģ. Nr.:** | 50003140671 |
| **Tālruņa Nr.** | +371 25422121 |
| **E-pasta adrese:** | info@lnsc.lv |
| **Darba laiks** | Darba dienās no plkst.8:30 līdz 17:00, pārtraukums no 12:00 līdz 12:30 |
| **Kontaktpersona**  | Dana Piļeva, projekta vadītāja |
| **Tālruņa Nr.** | +371 22132211 |
| **E-pasta adrese:** | Dana.Pileva@lnsc.lv  |

* 1. **Pretendents** - piegādātājs, kurš ir reģistrēts EIS un ir iesniedzis piedāvājumu EIS e-konkursu apakšsistēmā (Piegādātājs – fiziskā vai juridiskā persona, pasūtītājs vai šādu personu apvienība jebkurā to kombinācijā, kas attiecīgi piedāvā sniegt pakalpojumus).
		1. Lai Pretendents iesniegtu piedāvājumu iepirkuma procedūrā, tas reģistrējas EIS, vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar EIS atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
		2. Pretendentam, ko veido personu grupa, kas nav reģistrēta kādā noteiktā juridiskā statusā saskaņā ar kādas Eiropas Savienības dalībvalsts normatīvajiem aktiem, un kas tiks uzaicināta slēgt līgumu, 10 darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, tā pēc savas izvēles izveido pilnsabiedrību vai noslēdz sabiedrības līgumu, vienojoties par apvienības dalībnieku atbildības sadalījumu.
		3. Pretendents, ja tas piesaista apakšuzņēmēju/s, EIS šā iepirkuma sadaļā norāda visus piesaistītos apakšuzņēmējus (t.sk. apakšuzņēmēja apakšuzņēmējus), kuru veicamo būvdarbu vai sniedzamo pakalpojuma apjoms ir vismaz EUR 10 000.00 (desmit tūkstoši) no kopējās iepirkuma līguma vērtības, un katram apakšuzņēmējam izpildei nododamo iepirkuma līguma daļu.
1. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmets:** Būvniecības ieceres dokumentācijas izstrāde, autoruzraudzība un būvdarbi Daugavas stadiona teritorijā Augšielā 1, Rīgā teritorijas labiekārtošanai (Centrālais pulcēšanās laukums tajā skaitā arī transporta un gājēju plūsmas organizācijas risinājumi, apgaismojums, apzaļumošana, u.c.), lai nodrošinātu drošu un mūsdienīgu, kā arī kvalitatīvu vidi teritorijas lietotājiem, apmeklētājiem, turpmāk un iepriekš – Objekts, saskaņā ar Darba uzdevumu/Tehnisko specifikāciju (Nolikuma 1.pielikums), iepirkuma Līguma projekta (Nolikuma 11.pielikums), ievērojot Latvijas Republikas normatīvo aktu (tajā skaitā arī standartu) prasības un šī Nolikuma noteikumus.
	2. **CPV kods** – 45233200-1 Dažādi ceļu seguma būvdarbi. Papildus CPV kodi: 71000000-8 Arhitektūras, būvniecības, inženiertehniskie un pārbaudes pakalpojumi; 71242000-6 Projekts un projektēšanas sagatavošana, tāmēšana (pakalpojums); 71248000-8 Projekta un dokumentācijas uzraudzība (pakalpojums); 37400000-2 Sporta preces un inventārs; 77300000-3 Dārzkopības pakalpojumi (pakalpojums).
	3. Pasūtītājam plānotais finansējums – EUR 300 000.00 (trīs simti tūkstoši euro un 00 centi), bez pievienotās vērtības nodokļa (turpmāk – PVN).
	4. **Līguma izpildes vieta un laiks**:
		1. Līguma izpildes vieta – Rīga, Latvija.
		2. Paredzamais iepirkuma līguma darbības laiks ir līdz pušu saistību pilnīgai izpildei. Iepirkuma priekšmeta plānotie Darbu izpildes termiņi (*projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā), Objekta nodošana Pasūtītājam* – 142 dienas no abpusējas Līguma parakstīšanas dienas, no kuriem projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā – ne vairāk kā 112 dienas, bet ne vēlāk, kā līdz 31.12.2023., dokumentācijas noformēšana un objekta nodošana Pasūtītājam - ne vairāk kā 30 dienas.

Saistību izpildes termiņi un nosacījumi noteikti Darba uzdevumā/Tehniskajā specifikācijā (Nolikuma 1.pielikums) un iepirkuma līguma projektā (Nolikuma 11.pielikums).

* 1. **Finansējuma avots:**

Eiropas Reģionālās attīstības fonda projekta Nr. 5.6.1.0/17/I/001 “Kultūras un sporta kvartāla izveide Grīziņkalna apkaimē”, Pasūtītāja un cits finansējums.

* 1. Pretendents var iesniegt vienu piedāvājuma variantu. Piedāvājums iesniedzams par visu iepirkuma priekšmeta apjomu kopā.
	2. Piedāvājuma iesniegšana ir Pretendenta brīvas gribas izpausme, tāpēc, neatkarīgi no Konkursa rezultātiem, Pasūtītājs neuzņemas atbildību par Pretendenta izdevumiem, kas saistīti ar piedāvājuma sagatavošanu un iesniegšanu.

1. **IEPIRKUMA PROCEDŪRAS DOKUMENTU PIEEJAMĪBA. INFORMĀCIJAS APMAIŅA UN PIEPRASĪŠANAS KĀRTĪBA. PIEDĀVĀJUMU NOFORMĒŠANAS UN IESNIEGŠANAS KĀRTĪBA. PIEDĀVĀJUMU IESNIEGŠANAS UN ATVĒRŠANAS VIETA UN KĀRTĪBA.**
	1. **Iepirkuma procedūras dokumentu pieejamība:**
		1. Iepirkuma procedūras dokumentācijai ir nodrošināta tieša un brīva elektroniskā pieeja un visa aktuālā informācija par iepirkuma procedūru, t.sk., Nolikums, Nolikuma grozījumi un atbildes uz ieinteresēto piegādātāja jautājumiem, Pasūtītāja profilā šī Konkursa sadaļā EIS. Iepirkuma procedūras dokumentācijai angļu valodā ir informatīvs raksturs, savstarpējo pretrunu gadījumā prevalē Iepirkuma procedūras dokumentācijas teksts latviešu valodā.
		2. Ieinteresētais Pretendents EIS var reģistrēties kā Nolikuma saņēmējs, ja tas ir reģistrēts EIS kā Piegādātājs. Skaidrojums par reģistrēšanos EIS: <https://www.eis.gov.lv/EIS/Publications/PublicationView.aspx?PublicationId=883>. Reģistrācijas veidlapas un plašāka informācija atrodama EIS tīmekļvietnē https://www.eis.gov.lv/EIS/Publications/PublicationView.aspx?PublicationId=4&systemCode=CORE.
		3. Papildu informācija, kas tiks sniegta saistībā ar šo Konkursu tiks publicēta Pasūtītāja profilā šī Konkursa sadaļā EIS vietnē. Ieinteresētajam Pretendentam vai Piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais Pretendents nav iepazinies ar informāciju, kurai ir nodrošināta brīva un tieša elektroniskā pieeja.
	2. **Informācijas apmaiņa un pieprasīšanas kārtība:**
		1. Papildu informāciju ieinteresētais Pretendents vai Piegādātājs pieprasa latviešu valodā, nosūtot pieprasījumu uz Pasūtītāja profilā, šī Konkursa sadaļā, EIS vietnē norādīto elektronisko pasta adresi.
		2. Pasūtītājs un ieinteresētie Pretendenti vai Piegādātāji ar informāciju apmainās Publisko iepirkumu likuma noteiktajā kārtībā. Pasūtītājs informācijas apmaiņai ar ieinteresēto Pretendentu vai Piegādātāju izmanto to e-pasta adresi, kuru tas ir norādījis sistēmā kā paredzētu oficiālajai saziņai.
		3. Jebkura papildu informācija, kas tiks sniegta saistībā ar šo Konkursu, tiks publicēta Pasūtītāja profilā šī Konkursa sadaļā EIS vietnē.
		4. Ja ieinteresētais Pretendents vai Piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, *Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām*.
		5. Teritorijas apskate: Objekta teritorija no publiskās ārtelpas ir brīvi pieejama - jebkuram interesentam sev izdevīgā laikā ir iespēja apskatīt līguma izpildes teritoriju, par to iepriekš informējot Konkursa atbildīgo kontaktpersonu.
	3. **Piedāvājumu noformēšanas un iesniegšanas kārtība:**
		1. Piedāvājums jāiesniedz elektroniski EIS, ievērojot šādas Pretendenta izvēles iespējas:
			1. izmantojot EIS piedāvātos rīkus, aizpildot minētās sistēmas, šī iepirkuma procedūras sadaļā ievietotās formas;
			2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).
		2. Sagatavojot piedāvājumu, Pretendents ievēro, ka:
			1. Pieteikums dalībai iepirkuma procedūrā (Nolikuma 2.pielikums), Finanšu piedāvājums (Nolikuma 3.pielikums), saskaņā ar EIS iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā, lasāmā formātā un jāpievieno tam paredzētajā iepirkuma procedūras profila sadaļā un jāparaksta tikai ar drošu e-parakstu vai ar EIS piedāvāto sistēmas parakstu.
			2. Iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS piedāvāto sistēmas parakstu. Pretendents Pieteikumu dalībai iepirkuma procedūrā un Finanšu piedāvājumu paraksta ar drošu elektronisko parakstu un laika zīmogu vai ar EIS piedāvāto sistēmas parakstu. Piedāvājumu (tā daļas, ja tās paraksta atsevišķi) paraksta Pretendentu pārstāvēt tiesīgā persona, pievienojot pārstāvību apliecinošu dokumentu.
			3. Piedāvājums jāiesniedz latviešu valodā, kvalifikāciju apliecinošie dokumenti (piem., sertifikāti, apliecības vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienotu Pretendenta apliecinātu tulkojumu latviešu valodā.
			4. Pretendents iesniedz Tehnisko piedāvājumu sagatavotu atbilstoši Nolikuma 6.4. punktā noteiktajām prasībām un finanšu piedāvājumu atbilstoši Nolikuma 6.5. punktā noteiktajām prasībām.
			5. Pretendents piedāvājuma dokumentu noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem
			6. Visas piedāvātās cenas norāda *euro* (EUR) bez pievienotās vērtības nodokļa (PVN).
			7. Iesniedzot piedāvājumu, Pretendents pilnībā atzīst visu Nolikumā (t.sk., Nolikuma pielikumos un formās, kuras ir ievietotas EIS, Pasūtītāja profilā, šī Konkursa sadaļā) ietvertos noteikumus un nosacījumus.
			8. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras un šifrus, par kuriem Pretendents nav informējis Pasūtītāju.
			9. Ja Pretendents, iesniedzot piedāvājumu, nebūs ievērojis kādu no 3.3.punkta noteikumiem, tad iepirkuma komisija, izvērtējot neatbilstību nozīmību, ir tiesīga šādu piedāvājumu neizskatīt.
			10. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un Pasūtītājs savā profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un Pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
	4. **Piedāvājumu iesniegšanas un atvēršanas vieta un kārtība:**
		1. Piedāvājumi jāiesniedz termiņā EIS vietnē **ne vēlāk kā līdz ne vēlāk kā līdz *2023. gada 25.augustam, plkst. 10:00*.**
		2. Ārpus EIS iesniegtie piedāvājumi:
			1. tiks atzīti par neatbilstošiem Nolikuma prasībām;
			2. netiek atvērti un tiek nosūtīti atpakaļ iesniedzējam.
		3. Piedāvājumu atvēršana notiek ne ātrāk kā četras stundas[[1]](#footnote-1) pēc piedāvājumu iesniegšanas termiņa beigām un tiek noteikts ***2023.gada 25.augusts, plkst. 14:00***.
		4. Pasūtītājs atver iesniegtos piedāvājumus pēc piedāvājumu iesniegšanas termiņa beigām EIS vietnē, Pasūtītāja profilā, šī Konkursa sadaļā, izņemot [Publisko iepirkumu likuma](https://likumi.lv/ta/id/287760-publisko-iepirkumu-likums) [68. panta](https://likumi.lv/ta/id/287760-publisko-iepirkumu-likums#p68) septītajā daļā minēto gadījumu. [Publisko iepirkumu likuma](https://likumi.lv/ta/id/287760-publisko-iepirkumu-likums) [68. panta](https://likumi.lv/ta/id/287760-publisko-iepirkumu-likums#p68) septītajā daļā minētajā gadījumā Pasūtītājs savā pircēja profilā, šī Konkursa sadaļā publicē informāciju par piedāvājumu atvēršanas atcelšanu un neatver iesniegtos piedāvājumus. Ja Iepirkumu uzraudzības biroja iesniegumu izskatīšanas komisija pieņem [Publisko iepirkumu likuma](https://likumi.lv/ta/id/287760-publisko-iepirkumu-likums) [71.](https://likumi.lv/ta/id/287760-publisko-iepirkumu-likums#p71) panta otrās daļas 1. punktā minēto lēmumu vai administratīvā lieta tiek izbeigta, Pasūtītājs EIS vietnē, savā pircēja profilā, šī Konkursa sadaļā, publicē informāciju par piedāvājumu atvēršanas termiņu un laiku, kā arī informē par to pretendentus vismaz trīs darbdienas iepriekš. Ja Iepirkumu uzraudzības biroja iesniegumu izskatīšanas komisija pieņem [Publisko iepirkumu likuma](https://likumi.lv/ta/id/287760-publisko-iepirkumu-likums) [71.](https://likumi.lv/ta/id/287760-publisko-iepirkumu-likums#p71)panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus un izsniedz vai nosūta tos atpakaļ pretendentiem. Piedāvājumu atvēršanas process ir atklāts un tam var sekot līdzi tiešsaistes režīmā EIS vietnē.
		5. Pēc atvēršanas sanāksmes beigām EIS vietnē Pasūtītāja profilā, šī Konkursa sadaļā pieejams sistēmā izveidots pretendentu un to iesniegto piedāvājumu cenu apkopojums un piedāvājumu atvēršanas sanāksmes protokols.
2. **PIEDĀVĀJUMA NODROŠINĀJUMS.**
	1. **Piedāvājuma nodrošinājums:**
		1. Pretendentam ir jāpievieno piedāvājumam no savas puses neatsaucams piedāvājuma nodrošinājums **2 000,00** **EUR** (divi tūkstoši *euro,* 00 centi) apmērā.
		2. Pretendents piedāvājuma nodrošinājumu iesniedz kopā ar visiem iepirkuma procedūras dokumentiem un parakstot to ar drošu elektronisko parakstu.
		3. Piedāvājuma nodrošinājumam ir jābūt spēkā līdz īsākajam no šādiem termiņiem:
			1. 6 (sešus) **mēnešus**, skaitot no piedāvājumu atvēršanas dienas;
			2. Pretendentam, kura piedāvājums izraudzīts saskaņā ar piedāvājumu izvēles kritēriju - līdz Nolikumam atbilstoša saistību izpildes nodrošinājuma iesniegšanai, pēc līguma noslēgšanas;
			3. līdz iepirkuma līguma noslēgšanai.
		4. Piedāvājuma nodrošinājums drīkst būt:
			1. kredītiestādes izsniegta garantija[[2]](#footnote-2);
			2. apdrošināšanas sabiedrības[[3]](#footnote-3) izsniegta polise par piedāvājuma nodrošinājuma summu.
		5. Kredītiestādes garantijai jāatbilst šādiem noteikumiem:
			1. garantijas devējs apņemas samaksāt Pasūtītājam garantijas summu, ja:
3. Pretendents atsauc savu piedāvājumu, kamēr ir spēkā piedāvājuma nodrošinājums;
4. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā;
5. Pretendents, kuram piešķirtas iepirkuma līguma slēgšanas tiesības, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu.
	* + 1. garantija ir spēkā iepirkuma Nolikumā noteiktajā termiņā;
			2. garantija no Pretendenta puses ir neatsaucama;
			3. Pasūtītājam nav jāpieprasa garantijas summa no Pretendenta pirms prasības iesniegšanas garantijas devējam;
			4. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem aktiem.
		1. Apdrošināšanas sabiedrības izsniegtajai polisei jāatbilst šādiem noteikumiem:
			1. apdrošinātājs apņemas samaksāt Pasūtītājam piedāvājuma nodrošinājuma summu, ja:
6. Pretendents atsauc savu piedāvājumu, kamēr ir spēkā piedāvājuma nodrošinājums;
7. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā;
8. Pretendents, kuram piešķirtas iepirkuma līguma slēgšanas tiesības, Pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu*.*
	* + 1. apdrošināšanas polise ir spēkā visu Nolikumā noteikto termiņu un tā ir izpildāma no piedāvājuma atvēršanas brīža, t.i., apdrošināšanas prēmijai pilnībā ir jābūt samaksātai uz piedāvājuma iesniegšanas brīdi, ko pierāda piedāvājumā iekļautais samaksu apliecinošais dokuments;
			2. polise no Pretendenta puses ir neatsaucama, tā ir pirmā pieprasījuma garantija;
			3. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas apdrošinātājam;
			4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem.
		1. Ja Pretendents ir piegādātāju apvienība vai personālsabiedrība, tad piedāvājuma nodrošinājumam jābūt noformētam tā, ka tas attiecas uz visiem Pretendenta dalībniekiem (Pretendenta nosaukumam piedāvājuma nodrošinājuma dokumentā jābūt tādam pašam kā Pretendenta nosaukumam piedāvājumā).
		2. Nodrošinājuma devējs izmaksā Pasūtītājam piedāvājuma nodrošinājuma summu, ja Pretendents atsauc savu piedāvājumu, kamēr ir spēkā piedāvājuma nodrošinājums; Pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu; ja Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā.
		3. Piedāvājuma nodrošinājums tiks atgriezts, saņemot attiecīgu Pretendenta rakstiska pieprasījuma, 10 (desmit) darba dienu laikā:
			1. visiem Pretendentiem – pēc Nolikuma 4.1.3.1.punktā minētā piedāvājuma nodrošinājuma termiņa beigām vai pēc tam, kad Konkursa uzvarētājs ir parakstījis iepirkuma līgumu, vai Konkurss ticis atcelts, vai Pasūtītājs noraidījis visus piedāvājumus;
			2. attiecībā uz Pretendentu, kura piedāvājums izraudzīts saskaņā ar piedāvājumu izvēles kritēriju – ja šis Pretendents pēc iepirkuma līguma noslēgšanas iesniedz saistību izpildes nodrošinājumu un nav iestājies Nolikuma 4.1.3.1.punktā noteiktais termiņš;
		4. Piedāvājumu, par kuru nebūs veikts Nolikuma prasībām atbilstošs piedāvājuma nodrošinājums, iepirkuma komisija noraidīs.
	1. **Saistību izpildes un garantijas laika nodrošinājumi:**
		1. Attiecībā uz Pretendentu, kuram tiks piešķirtas Līguma slēgšanas tiesības, Pasūtītājs noteicis prasību nodrošināt un 10 (desmit) darba dienu laikā (pēc atzīmes/-ju saņemšanas par būvdarbu pabeigšanu un/vai nodošana ekspluatācijā), iesniegt **garantijas laika nodrošinājumu 5 % (pieci procenti) apmērā no piedāvātās līgumcenas piedāvājumā norādītajā termiņā (atbilstoši pretendenta iesniegtajam piedāvājumam par piedāvāto garantijas periodu, bet ne mazāk kā 36 mēneši)**.
		2. Garantijas laika garantijas nodrošinājums ir pirmā pieprasījuma kredītiestādes garantija vai apdrošināšanas akciju sabiedrības izsniegta polise.
		3. Garantijas laika garantijas nodrošinājumam ir jāatbilst šādiem nosacījumiem (Nolikuma 9.pielikums):
			1. pirmā pieprasījuma nodrošinājums, kas nav atsaucams no Pretendenta puses vai nodrošinājuma devēja puses;
			2. nodrošinājuma devējs neatsaucami apņemas garantēt, ka iepirkuma līguma izpildītājs pienācīgi un pareizi izpildīs iepirkuma līgumā minētās saistības;
			3. nodrošinājuma devējs neatsaucami apņemas veikt maksājumus ne vēlāk kā piecu darba dienu laikā pēc Pasūtītāja rakstveida prasības, kur paziņots, ka iepirkuma līguma izpildītājs nepilda minētā iepirkuma līguma saistības, par jebkuru summu nodrošinājuma summas apmērā;
			4. Pasūtītājam nav jāpierāda vai jādod pamatojums vai iemesls savai prasībai un iepirkuma līguma izpildītājam nav tiesību apspriest šo prasību;
			5. nodrošinājumam jābūt spēkā iepirkuma līgumā noteiktajā termiņā;
			6. prasības un strīdi, kas saistīti ar nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
9. **PRETENDENTU IZSLĒGŠANAS NOTEIKUMI**
	1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, veiks pārbaudi par Publisko iepirkumu likuma 42.panta otrajā daļā 1., 2., 3., 4., 5., 6., 7., 10., 11., 12., 13. un 14. apakšpunktā minēto pretendentu izslēgšanas gadījumu esamību Publisko iepirkumu likuma 42.pantā noteiktajā kārtībā (ievērojot Publisko iepirkumu likuma 43.pantā otrajā daļā minēto par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā).
	2. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, veiks pārbaudi saskaņā ar Starptautisko un Latvijas Republikas nacionālo sankciju likuma 11.1 panta pirmo daļu, t.i. pārbaudīs vai ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
10. **PRETENDENTA KVALIFIKĀCIJAS UN ATLASES PRASĪBAS. TEHNISKAIS UN FINANŠU PIEDĀVĀJUMS.**
	1. **Atbilstība profesionālās darbības veikšanai:**

|  |  |
| --- | --- |
| **Pasūtītāja izvirzītā prasība pretendentam** | **Pretendentam jāiesniedz šādi dokumenti:** |
| **6.1.1.** Pretendents, personālsabiedrības biedrs (ja Pretendents ir personālsabiedrība), piegādātāju apvienības dalībniekam (ja Pretendents ir piegādātāju apvienība) un/vai Pretendenta norādītā persona (apakšuzņēmējs), uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, ir reģistrēti atbilstoši reģistrācijas vai pastāvīgās dzīvesvietas valsts normatīvo aktu prasībām. | a) Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments, kas apliecina atbilstību Nolikuma 6.1.1.punkta prasībām vai, piemēram, norādot publiski pieejamu reģistru, kur Pasūtītājs varētu pārliecināties par atbilstību minētā punkta prasībām, ja attiecīgie valsts normatīvie akti paredz šādu ziņu publisku reģistru. Dokumentam jābūt attiecīgas ārvalstu institūcijas, iestādes vai personas, kas saskaņā ar pretendenta reģistrācijas valsts normatīvajiem aktiem ir tiesīga to darīt, izsniegtam. Ja pretendenta reģistrācijas valsts normatīvie akti neparedz Nolikuma 6.1.1.punktā minētās prasības izpildi – dokumenta par reģistrāciju izsniegšanu - pretendentam jāiesniedz paskaidrojums par to. Ārvalstu pretendentiem jāiesniedz spēkā esoša attiecīgās kompetentās institūcijas izsniegta izziņa, kurā ir uzrādītas pretendenta personas ar pārstāvības tiesībām un pārstāvības apjoms vai, piemēram, norādot publiski pieejamu reģistru, kur Pasūtītājs varētu pārliecināties par minētā punkta prasībām, ja attiecīgie valsts normatīvie akti paredz šādu ziņu publisku reģistru.b) Ja piedāvājumu iesniedz piegādātāju apvienība, tad papildus iesniedzams apliecinājums saskaņā ar Nolikuma 6.1.6.punkta prasībām;c) Ja piedāvājumu iesniedz pretendents - fiziska persona ar patstāvīgās prakses tiesībām, tai ir jābūt reģistrētai saimnieciskās darbības veikšanai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.d) Attiecībā uz Latvijā reģistrētu pretendentu iepirkuma komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas. |
| **6.1.2.** Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt darbus (saskaņā ar Būvniecības likumu) Konkursa priekšmetā paredzētajās jomās. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās jomās (sfērās), kurās, saskaņā ar noslēgto vienošanas starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā vai attiecīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu. Saskaņā ar Būvniecības likuma 23.panta pirmo daļu jāsaņem klasifikācijas dokumentu līdz iepirkuma līguma slēgšanai. | a)Personai, kas nav reģistrēta Latvijas Republikas Būvkomersantu reģistrā, jāiesniedz apliecinājums, ka gadījumā, ja tā tiks atzīta par uzvarētāju, tā reģistrēsies Latvijas Republikas Būvkomersantu reģistrā 15 (piecpadsmit) dienu laikā pēc Konkursa rezultātu paziņošanas.b) Ārvalstīs reģistrētam Pretendentam, kas nav reģistrēts Latvijas Republikas Būvkomersantu reģistrā, jāiesniedz arī attiecīgajā izcelsmes (reģistrācijas) vai pastāvīgās dzīvesvietas valsts reģistrēšanas/licencēšanas/sertificēšanas faktus apliecinoši dokumenti, ja attiecīgās valsts, kurā reģistrēts Pretendents, normatīvie akti tādu paredz vai, piemēram, norādot publiski pieejamu reģistru, kur Pasūtītājs varētu pārliecināties par minētā punkta prasībām, ja attiecīgie valsts normatīvie akti paredz šādu ziņu publisku reģistru. c) Attiecībā uz Latvijā reģistrētu Pretendentu iepirkuma komisija pārbaudi veiks publiski pieejamā Būvniecības informācijas sistēmā. |
| * + 1. Pretendenta pieteikums dalībai Konkursā saskaņā ar Pasūtītāja profilā šī Konkursa sadaļā e-konkursu apakšsistēmas vietnē publicēto veidlapu.
 | Aizpildīta un parakstīta Pieteikuma dalībai iepirkuma procedūrā veidlapa - Nolikuma 2.pielikums. |
| * + 1. Pilnvara, ja piedāvājumu ir parakstījusi persona, kurai nav publiski reģistrētas tiesības pārstāvēt pretendentu.

Ja pretendents ir piegādātāju apvienība un apvienības vienošanās, ko parakstījuši visi piegādātāju apvienības dalībnieki (vai alternatīvs dokuments), nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas ietilpst piegādātāju apvienībā, pārstāvim ar pārstāvības tiesībām. | Pilnvara vai alternatīvs dokuments, kas apliecina Pretendenta pārstāvja pārstāvības tiesības. |
| * + 1. Pretendents var balstīties uz:
			1. citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi;
			2. uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda, pasūtītājam, ka viņa rīcībā būs nepieciešamie resursi.
 | Informācija jānorāda Nolikuma 2.pielikumā.Personas, uz kuras iespējām Pretendents balstās, rakstisks apliecinājums par piedalīšanos Konkursā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts iepirkuma līgums.Ja Pretendents, iesniedzot pieteikumu, balstās uz citu personu *saimnieciskajām vai finansiālajām iespējām*, tas pierāda Pasūtītājam, ka tā rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā līguma izpildē, norādot, ka Pretendents un attiecīgā persona būs **solidāri** atbildīgi par iepirkuma līguma izpildi.Lai apliecinātu profesionālo pieredzi vai pasūtītāja prasībām atbilstoša personāla pieejamību, pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. |
| * + 1. Ja piedāvājumu iesniedz piegādātāju apvienība, pieteikumu paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.

 Piegādātāju apvienībai 10 darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, pēc savas izvēles jāizveido pilnsabiedrība vai jānoslēdz sabiedrības līgums, vienojoties par apvienības dalībnieku atbildības sadalījumu. | Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju: 1) Piegādātāju apvienības dibināšanas mērķis un vienošanās spēkā esamības termiņš; 2) Katra apvienības dalībnieka paredzamā iepirkuma līguma daļa, tiesības un pienākumi; 3) Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu; 4) Informācija un rekvizīti par piegādātāju apvienības vadošo dalībnieku; 5) Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā. |
| * + 1. Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru veicamo būvdarbu vai sniedzamo pakalpojumu apjoms ir vismaz 10 000.00 EUR no kopējās iepirkuma līguma vērtības, un katram apakšuzņēmējam izpildei nododamo iepirkuma līguma daļu.
 |  Apakšuzņēmēju saraksts, kurā Pretendents norāda un apliecina, kuru no līguma daļām plāno nodot apakšuzņēmējiem, norādot apakšuzņēmējus un tiem nododamo darbu un sniedzamo pakalpojumu apjomu, tajā skaitā, % no kopējās līgumcenas (iekļauts Nolikuma 7.pielikumā). Ja Pretendents piesaista apakšuzņēmējus, tad jāiesniedz norādīto Apakšuzņēmēju, personīgs rakstisks apliecinājums par gatavību piedalīties iepirkuma līguma izpildē (Nolikuma 8.pielikums). |
| * + 1. Pretendentam ir tiesības kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām iesniegt Eiropas vienoto iepirkuma procedūras dokumentu atbilstoši Publisko iepirkumu likuma 49.panta nosacījumiem. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz EUR 10 000.00 no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotais iepirkuma procedūras dokuments ir pieejams Eiropas komisijas tīmekļvietnē <http://espd.eis.gov.lv/>. Iesniedzot Eiropas vienoto iepirkuma procedūras dokumentu, nepieciešams aizpildīt visu attiecināmo informāciju, t.sk., informāciju par atlases kritērijiem (IV daļa). Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām.

Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. | Pretendents pēc izvēles var iesniegt Nolikuma 6.1.8.punktā noteikto dokumentu.[[4]](#footnote-4) |

* 1. **Prasības Pretendenta saimnieciskajam un finansiālajam stāvoklim:**

|  |  |  |
| --- | --- | --- |
| **Nr.p.k.** | **Prasības Pretendentam** | **Iesniedzamie dokumenti** |
| **6.2.1.** | 6.2.1.1. Pretendenta minimālajam vidējam gada finanšu apgrozījumam trīs iepriekšējo pārskata gadu laikā jābūt 500 000,00 EUR.Piegādātāju apvienība šo prasību var izpildīt kopumā, summējot apgrozījumu.Ja Pretendents šī punkta izpildei balstās uz personu (apakšuzņēmēju) spējām, tad Pretendenta un šādu personu (apakšuzņēmēju) kopējam minimālajam vidējam gada finanšu apgrozījumam trīs iepriekšējo pārskata gadu laikā jābūt 500 000,00 EUR.Ja Pretendents (arī persona/apakšuzņēmējs vai apvienības dalībnieks) ir dibināts vēlāk, tad finanšu apgrozījumam jāatbilst iepriekš minētajai prasībai attiecīgi īsākajā laika periodā.6.2.1.2. Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā un apstiprinātā gada pārskata rezultātiem, raksturo:6.2.1.2.1.likviditātes koeficients: apgrozāmie līdzekļi/ īstermiņa saistības ≥1;6.2.1.2.2. pozitīvs pašu kapitāls.Ja Pretendents ir piegādātāju apvienība, tad katra piegādātāju apvienības dalībnieka, uz kura saimnieciskajām un finansiālajām spējām Pretendents balstās un kurš būs finansiāli atbildīgs par līguma izpildi, finanšu un saimnieciskās darbības rādītājiem jāatbilst 6.2.1.2.punktā paredzētajām prasībām.Ja Pretendents balstās uz personu (apakšuzņēmēja) saimnieciskajām un finansiālajām spējām un šāda persona (apakšuzņēmējs) būs finansiāli atbildīgs par līguma izpildi, katras šādas personas (apakšuzņēmēja) finanšu un saimnieciskās darbības rādītājiem jāatbilst 6.2.1.2. punktā paredzētajām prasībām. | Pretendenta sagatavotā izziņa par Pretendenta finanšu apgrozījumu atbilstoši Nolikuma 6.2.1.1.punktā noteiktajām prasībām. Izziņa par Pretendenta finanšu un saimnieciskās darbības rādītājiem, atbilstoši 6.2.1.2. punktā noteiktajām prasībām.Izziņai jāpievieno bilances, peļņas un zaudējumu aprēķina un revidenta ziņojuma kopija par attiecīgajiem gadiem, ja saskaņā ar normatīvajiem aktiem revidentam ir jāpārbauda gada pārskats.Ja Pretendents ir piegādātāju apvienība, tad jāiesniedz dokuments, kas apliecina piegādātāju apvienības dalībnieku, uz kuru saimnieciskajām un finansiālajām spējām piegādātāju apvienība balstās un kas būs finansiāli atbildīgi par līguma izpildi, solidāru atbildību iepirkuma līguma izpildē pret Pasūtītāju.Ja Pretendents balstās uz personas vai personu (apakšuzņēmēju) finansiālajām spējām 6.2.1.punkta izpildei, Pretendentam ir jāpierāda, ka viņa rīcībā būs nepieciešamie resursi, iesniedzot dokumentu, kas apliecina Pretendenta un piesaistītās personas (apakšuzņēmēja) solidāru atbildību iepirkuma līguma izpildē pret Pasūtītāju.  |

* 1. **Prasības pretendenta tehniskajām un profesionālajām spējām**

 **Pieredzes apliecināšanas laika periods 6.3.punkta izpratnē ir sekojošs**:

 Iepriekšējo 5 (piecu) gadu laikā – 2018., 2019., 2020., 2021. un 2022.gads vai vēlāk laikā līdz piedāvājumu iesniegšanas brīdim.

Prasības attiecībā uz tehniskajām un profesionālajām spējām piegādātāju apvienības dalībnieki var izpildīt kopumā.

Līgums/Objekts šī Nolikuma izpratnē ir atsevišķi nodalīta būvdarbu vieta (būvlaukums).

Neatkarīgi no šajā Nolikuma punktā uzskaitītajiem speciālistiem, Pretendentam visa līguma gaitā ir jānodrošina nepieciešamie speciālisti, kas noteikti normatīvajos aktos.

|  |  |  |
| --- | --- | --- |
| **Nr.p.k.** | **Prasība** | **Iesniedzamie dokumenti** |
| **6.3.1.** | **Pretendents** ne vairāk kā 5 (piecos) iepriekšējos gados, kā arī 2023. gadā līdz piedāvājumu iesniegšanas termiņa beigām ir izpildījis vismaz 1 (vienu) iepirkuma priekšmetam līdzvērtīgu līgumu.Par līdzvērtīgu ir uzskatāms līgums, kura ietvaros pretendents ir veicis ceļu un/vai laukumu objekta vai publiski pieejama rekreācijas objekta[[5]](#footnote-5) būvniecību[[6]](#footnote-6) par kopējām izmaksām vismaz EUR 150 000.00 (viens simts piecdesmit tūkstoši) bez PVN 1 (viena) līguma ietvaros. Būvniecības darbiem/būvēm/objektiem jābūt pabeigtiem/pieņemtiem un/vai nodotiem ekspluatācijā atbilstoši attiecīgās valsts normatīvajos aktos noteiktajai kārtībai. | Pretendenta pieredzes apliecinājums saskaņā ar Nolikuma 5.pielikumu. Par pieredzi apliecinošo līgumu/-iem, ar kuru/-iem Pretendents pamato savu pieredzi, klāt pievieno pasūtītāja (būvniecības ierosinātāja) pozitīvu atsauksmi, kas satur šādu informāciju: attiecīgo būvdarbu veidus, līguma izpildes termiņu un vietu, vai objekts nodots ekspluatācijā.Gadījumā, ja atsauksmē nav iespējams norādīt visu minēto informāciju, Pretendents ir tiesīgs apliecināt savu pieredzi, iesniedzot apliecinājumu un objektīvi pārbaudāmu informāciju, piemēram, līguma kopiju, aktu par objekta pieņemšanu ekspluatācijā vai citus apliecinājumus, kas apstiprina Pretendenta pieredzi atbilstoši 6.3.1. apakšpunktā noteiktajām prasībām.Nosacījumus, attiecībā uz atsauksmēs iekļaujamo informāciju Pasūtītājs ir izvirzījis, lai gūtu informāciju par Pretendenta iespējām nodrošināt Iepirkuma Līguma izpildi, t.i., savlaicīgu un kvalitatīvu būvdarbu veikšanu.Šajā punktā norādītajās dokumentu kopijās esošo informāciju attiecībā uz Pretendenta pieredzi ārvalstīs var apliecināt arī ar alternatīviem dokumentiem. Lai pārliecinātos par norādītā pieredzes objekta atbilstību, Pasūtītājam ir tiesības pieprasīt papildu informāciju, tajā skaitā dokumentus, kas pierāda pretendenta norādīto objektu atbilstību 6.3.1. apakšpunkta prasībām un to, ka pretendents ir veicis norādītos darbus. |
| **6.3.2.** | Prasības piesaistītajam personālam.Darbu veikšanai Pretendents piesaista vismaz speciālistus ar zemāk noteiktajām pieredzes un kvalifikācijas prasībām.Pretendents, kurš līguma izpildē piesaista ārvalstu speciālistus: a) kuras mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad tā kvalifikācijai jāatbilst speciālista reģistrācijas valsts prasībām attiecīgo sniedzamo darbu veikšanai; b) kuras mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad pretendentam ir jānodrošina, ka speciālistam uz iepirkuma līguma noslēgšanas brīdi būs Latvijas Republikā spēkā esošs būvprakses sertifikāts attiecīgajā jomā.Visi pretendenti, kuri piesaista ārvalstu speciālistus uz sava rēķina nodrošina speciālistu saziņu ar Pasūtītāju latviešu valodā.Pretendents darbu veikšanas procesu nodrošina ar kvalificētiem speciālistiem, kuriem ir atbilstoša pieredze un kuri ir darba tiesiskajās attiecībās ar pretendentu vai ir parakstījuši apliecinājumu par dalību līguma izpildē.Ārvalstu pretendenta personāla kvalifikācijai jāatbilst speciālista valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.Pretendentu ievērībai: attiecīgajos Nolikuma apakšpunktos ir norādīti tikai speciālisti, kuru kvalifikāciju un pieredzi Pasūtītājs ir paredzējis vērtēt. Darbu veikšanai Pretendentam ir jāpiesaista arī citi speciālisti atbilstoši normatīvo aktu prasībām.Visiem pieredzes sarakstā norādītiem darbiem ir jābūt pilnībā pabeigtiem līdz piedāvājuma iesniegšanas dienai.Viens piesaistītais speciālists var veikt vairākus pienākumus, ja tam ir attiecīga kvalifikācija un kopējais summētais noslodzes grafiks nepārsniedz Latvijas Republikas normatīvajos aktos noteikto darba stundu apjomu noteiktajā periodā. | Pretendenta atbildīgo speciālistu saraksts, saskaņā ar Nolikuma 4.pielikumu. Pasūtītājs pārbauda sertificētā speciālista profesionālo kvalifikāciju Būvniecības informācijas sistēmā https://bis.gov.lv/bisp/lv/specialist\_certificates .Ja Pretendents piedāvā ārvalstu speciālistu, jāiesniedz:- ārvalstu speciālista kvalifikāciju faktu apliecinoši dokumenti, ja attiecīgā valsts, kurā reģistrēts speciālists, normatīvie akti tādu paredz vai, piemēram, norādot publiski pieejamu reģistru, kur Pasūtītājs varētu pārliecināties par minētā punkta prasībām, ja attiecīgie valsts normatīvie akti paredz šādu ziņu publisku reģistru. Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.- Speciālista apliecinājums, ka gadījumā, ja ar pretendentu tiks noslēgts iepirkuma līgums, speciālists, ne vēlāk kā piecu darbdienu laikā no iepirkuma līguma noslēgšanas, normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iesniegs Pasūtītājam pierādījumus par deklarācijas iesniegšanas faktu.- Pretendenta apliecinājums (attiecībā uz būvdarbu vadītāju un arhitektu, ja tiek piesaistīti ārvalstu speciālisti), ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.- Pretendenta apliecinājums (attiecībā uz būvinženieri, ja tiek piesaistīts ārvalstu speciālists), ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.- Ja speciālists ir no ārvalsts, kas nav ES dalībvalsts vai Eiropas Brīvās tirdzniecības asociācijas dalībvalsts, Pretendenta un speciālista apliecinājums, ka Iepirkuma līguma slēgšanas tiesību piešķiršanas gadījumā viena mēnešu laikā (ar iespēju termiņu objektīvu iemeslu dēļ pagarināt) no dienas, kad stājies spēkā Iepirkuma komisijas lēmums par līguma slēgšanas tiesību piešķiršanu, t.i., pēc PIL 60. panta sestajā daļā minētā nogaidīšanas termiņa beigām, speciālists veiks pilnu kvalifikācijas atzīšanu, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi). |
| **6.3.2.1.** | **Sertificēts** **ceļu projektēšanas speciālists** **vai arhitekts,** kuram ir spēkā esošs attiecīgās jomas sertifikāts. | Aizpildīta veidlapa par iepriekšējo katra speciālista pieredzi (Nolikuma 6. pielikums).Iesaistītā speciālista parakstīts apliecinājums saskaņā ar paraugu (Nolikuma 6A. pielikums).Dokumenti, kas apliecina šajos punktos prasīto pieredzi (kā piemēram, pozitīva pasūtītāju atsauksmes, ar ko pretendents apliecina pretendenta piedāvātā speciālista atbilstību attiecīgajai Nolikuma noteiktajai prasībai, segto darbu akti, būvdarbu izpildes, pieņemšanas – nodošanas akti, būvatļaujas kopijas, akti par attiecīgo būvju pieņemšanu ekspluatācijā kopijas, u.tml.). Šajā punktā norādītajās dokumentu kopijās esošo informāciju attiecībā uz Pretendenta speciālista kvalifikāciju un pieredzi ārvalstīs var apliecināt arī ar alternatīviem dokumentiem.Lai pārliecinātos par norādīto pieredzes atbilstību Nolikuma prasībām, Pasūtītājam ir tiesības pieprasīt papildu informāciju. Atbilstību šī punkta prasībai, pretendents var apliecināt arī ar alternatīviem dokumentiem, ja nav objektīvi iespējams iesniegt prasītos dokumentus. |
| **6.3.2.2.** | **Sertificēts elektroietaišu projektētājs,** kuram ir spēkā ir spēkā esošs attiecīgās jomas sertifikāts. |
| **6.3.2.3.** | **Sertificēts ūdensapgādes un kanalizācijas sistēmu, ieskaitot ugunsdzēsības sistēmu, projektētājs,** kuram ir spēkā ir spēkā esošs attiecīgās jomas sertifikāts. |
| **6.3.2.4.** | **Sertificēts ceļu būvdarbu vadītājs,** kuram ir spēkā esošs attiecīgās jomas sertifikāts, un kurš ne vairāk kā 5 (piecos) iepriekšējos gados, kā arī 2023. gadā līdz piedāvājumu iesniegšanas termiņa beigām ir vadījis vismaz 1 (viena) iepirkuma priekšmetam līdzvērtīga objekta būvniecību, kur kopējā objekta vai attiecīgās teritorijas platība nav mazāka par 2000 m2.Šī iepirkuma ietvaros par līdzvērtīgu objektu ir uzskatāms tāds objekts, kura ietvaros speciālists ir vadījis būvniecības darbus ceļu un/vai laukumu vai publiski pieejamas rekreācijas objektam, piemēram, aktīvās atpūtas zonas, skvēri, parki vai publiski pieejamas teritorijas labiekārtošanas objekts[[7]](#footnote-7).Būvniecības darbiem ir jābūt pilnībā pabeigtiem un/vai objektam nodotam ekspluatācijā atbilstoši attiecīgās valsts normatīvajos aktos noteiktajai kārtībai. |
| **6.3.2.5.** | **Sertificēts elektroietaišu izbūves būvdarbu vadītājs**, kuram ir spēkā esošs attiecīgās jomas sertifikāts. |
| **6.3.2.6.** | **Sertificēts ūdensapgādes un kanalizācijas sistēmu, ieskaitot ugunsdzēsības sistēmu, būvdarbu vadītājs**, kuram ir spēkā esošs attiecīgās jomas sertifikāts. |

* 1. **Tehniskais piedāvājums**

Tehniskais piedāvājums jāsagatavo saskaņā ar Nolikumu un Darba uzdevumu/Tehnisko specifikāciju (1.pielikums) papildus norādot un iesniedzot:

6.4.1. brīvas formas atbilstošu darba metožu un procesu aprakstu par:

 - stāvlaukuma ierīkošanas un/vai atjaunošanas darbiem un par satiksmes organizācijas saistītajiem darbiem;

 - apgaismojuma, teritorijas labiekārtojuma elementu izbūves, tajā skaitā attiecīgo zonu (stāvvietu, mini-pitch, vingrošanas) izbūves darbiem;

 - raksturīgāko apstādījumu un stādījumu ierīkošanas, koku sakopšanas darbiem.

6.4.1.1. Pretendenta piedāvājumu, aprakstot piedāvāto izstrādājumu, preci (apraksts, vizualizācijas, tehniskā dokumentācija, u.tml.), norādot un nodrošinot Pasūtītāju ar visu nepieciešamo informāciju, lai Pasūtītājs varētu pārliecināties par Piedāvātās preces atbilstību izvirzītajām prasībām, par āra fitnesa/spēka trenažieriem vai vingrošanas elementiem, kompleksiem un multifunkcionālo sporta (mini-pitch) zonu/laukumu.

6.4.2. Darbu izpildes laika grafiks (brīvas formas), ņemot vērā Nolikumā, Darba uzdevumā/Tehniskajā specifikācijā noteikto līguma darbu izpildes laiku, kurā iekļaujami būtiskākie veicamie darbi, un to savstarpējā izpildes secība, kā arī kopā vai atsevišķi piedāvājumā norādot un atspoguļojot tajā plānotās naudas plūsma grafiku.

Atkarībā no Iepirkuma līguma spēkā stāšanās brīža Darbu izpildes grafiks var tikt koriģēts, precizējot izpildes termiņu un secību. Darbu izpildes grafiks sagatavojams, rēķinoties, ka iepirkuma priekšmetā paredzētie **visi Darbi** (piemēram, Darbos iekļautie un izpildāmie ar projektēšanu saistītie darbi un būvdarbi Darbu izpildes vietā, Darbu izpilddokumentācijas noformēšanas pabeigšana, nodošana ekspluatācijā, atzīmju par būvdarbu pabeigšanu saņemšana, u.c.) ir jāizpilda Nolikuma 2.4.2. punktā noteiktajā iepirkuma priekšmeta izpildes termiņā.

6.4.3. citu informāciju, ko Pretendents uzskata par nepieciešamu norādīt.

Visas norādes Darba uzdevumā/Tehniskajā specifikācijā un būvdarbu apjomos uz konkrētu izstrādājumu vai materiālu, tā tirdzniecības marku vai izcelsmi, raksturo šim materiālam vai izstrādājumam izvirzīto prasību līmeni. Pretendentam ir tiesības piedāvāt ekvivalentus izstrādājumus un materiālus, ja tas nav pretrunā ar tehniskajiem risinājumiem. Piedāvājumā pie precēm, materiāliem, mehānismiem, iekārtām, u.tml., nedrīkst lietot vārdus “ekvivalents”, “līdzvērtīgs” vai “piemēram”.

Piedāvājumā nedrīkst iekļaut un iepirkuma līguma izpildē tieši vai pakārtoti nedrīkst izmantot būvmateriālus, iekārtas, pakalpojumus, kam piemērotas un/vai uz kurām attiecināmas starptautiskās, Eiropas Savienības vai nacionālās sankcijas vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankcijas.

* 1. **Prasības Finanšu piedāvājumam:**
		1. Pretendents ekonomiski pamatotu finanšu piedāvājumu sagatavo atbilstoši Nolikuma 3.pielikumam.
		2. Finanšu piedāvājumā visas cenas jānorāda *euro* (bez PVN). Pretendentu ievērībai - finanšu piedāvājuma cenā ir jāiekļauj visas ar Darbu/būvdarbu veikšanu saistītās izmaksas, visi normatīvajos aktos paredzētie nodokļi (izņemot PVN) un nodevas, visas ar to netieši saistītās izmaksas (ar projektēšanu saistītās izmaksas, ar būvdarbu izpildi saistītās izmaksas, satiksmes organizācija būvdarbu izpildes laikā, apbraucamo ceļu uzturēšana, būvlaukuma uzturēšana, u.c.), materiālu izmaksas, darba izmaksas, piegādes, montāžas, uzstādīšanas izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, būvgružu aizvākšanas izmaksas un citas izmaksas, kas ir saistošas pretendentam, lai nodrošinātu kvalitatīvu iepirkuma līguma izpildi, izdevumi par uzmērījumu/izpildmērījumu lietu veikšanu, pieprasīšanu un saņemšanu, defektu novēršanai garantijas periodā, virsizdevumi (ja tādi tiks paredzēti), peļņa u.c., kā arī visi riski, tajā skaitā visi iespējamie sadārdzinājumi.
		3. Pretendenta piedāvātajai Līgumcenai jābūt nemainīgai visā Līguma izpildes laikā, izņemot gadījumus, kad tas ir paredzēts Nolikumā un/vai iepirkuma Līgumā.
		4. Pretendents finanšu piedāvājumā norāda, vai tam ir nepieciešams avanss **līdz 20%** apmērā no piedāvātās līgumcenas (ieskaitot PVN). Pretendentam ir jāievēro, ka avanss tiks izmaksāts 15 (piecpadsmit) kalendāra dienu laikā pēc atbilstoša rēķina un avansa atmaksas nodrošinājuma (saskaņā ar Nolikuma 10.pielikumu) saņemšanas dienas 100% apmērā no avansa summas.
		5. Pasūtītājs var pieprasīt Pretendentam iesniegt detalizētāku vērtējamās cenas un/vai konkrētu cenu veidošanās mehānismu.
		6. Piedāvājumā cenas un vērtējamā summa ir jāaprēķina un jānorāda ar precizitāti 2 (divas) zīmes aiz komata.
		7. Finanšu piedāvājuma veidlapā nedrīkst mainīt, nedrīkst papildināt un dzēst norādītās ailes.
1. **Prasības piegādātāju apvienībām, pretendentu plānotajiem apakšuzņēmējiem un personām, uz kuru iespējām pretendents balstās, lai apliecinātu savas kvalifikācijas atbilstību Nolikumā noteiktajām prasībām**
	1. Nolikuma 5.nodaļas 5.1. un 5.2.punktos ietvertie izslēgšanas nosacījumi attiecas atsevišķi uz katru piegādātāju apvienības dalībnieku.
	2. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi atbilstoši Nolikumā noteiktajām prasībām.
	3. Apakšuzņēmēja veicamo būvdarbu vai sniedzamo pakalpojumu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
	4. Pasūtītājs pieprasa, lai Pretendents nomaina apakšuzņēmēju, kura veicamo būvdarbu vai sniedzamo pakalpojumu vērtība ir vismaz EUR 10 000.00 (desmit tūkstoši) no kopējās publiska būvdarbu vai publiska pakalpojuma līguma vērtības, ja tas atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam, un personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ja tā atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam. Ja Pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, pasūtītājs izslēdz pretendentu un kandidātu no dalības iepirkuma procedūrā.
2. **Piedāvājumu vērtēšana un piedāvājuma izvēle. Piedāvājumu vērtēšanas kritērijs.**
	1. **Piedāvājumu vērtēšanas pamatnoteikumi:**
		1. Iepirkuma komisija piedāvājumu vērtēšanu veic slēgtās sēdēs šādos paredzētajos posmos: piedāvājuma nodrošinājuma pārbaude; piedāvājumu noformējuma pārbaude, pretendentu atlase; tehnisko piedāvājumu atbilstības pārbaude; finanšu piedāvājumu atbilstības pārbaude; saimnieciski visizdevīgākā piedāvājuma noteikšana atbilstoši piedāvājumu vērtēšanas kritērijiem.
		2. Iepirkuma komisija ir tiesīga pretendentu kvalifikācijas un atlases pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
		3. Piedāvājumu vērtēšanas paredzētie posmi:
			1. Piedāvājuma nodrošinājumu pārbaude – iepirkuma komisija pārbauda vai pretendents ir iesniedzis Nolikuma 4.1.punktā noteiktajām prasībām atbilstošu piedāvājuma nodrošinājumu. Ja pretendents nav iesniedzis piedāvājuma nodrošinājumu vai tas neatbilst Nolikuma 4.1.punktā noteiktajām prasībām, iepirkuma komisija pretendentu izslēdz no turpmākas dalības Konkursā un tā piedāvājumu tālāk nevērtē.
			2. Piedāvājumu noformējuma pārbaude – iepirkuma komisija vērtē piedāvājuma noformējuma atbilstību Nolikuma 3.3.punktā noteiktajām prasībām. Ja piedāvājums neatbilst kādai no piedāvājumu noformēšanas prasībām, iepirkuma komisija var lemt par attiecīgā piedāvājuma tālāku izskatīšanu, iepriekš izvērtējot neatbilstību nozīmību.
			3. Pretendentu atlase – iepirkuma komisija vērtē pretendenta atbilstību Nolikuma 6.nodaļā noteiktajām pretendentu atlases prasībām. Ja pretendents neatbilst kādai no Nolikuma 6.nodaļā noteiktajām prasībām, iepirkuma komisija pretendentu izslēdz no turpmākās dalības Konkursā un tā piedāvājumu tālāk neizskata.
			4. Tehnisko piedāvājumu atbilstības pārbaude – iepirkuma komisija vērtē pretendenta tehniskā piedāvājuma atbilstību Nolikuma 6.4.punktā noteiktajām prasībām un Darba uzdevumam/Tehniskajai specifikācijai (Nolikuma 1.pielikums). Ja tehniskais piedāvājums neatbilst Nolikuma 6.4.punktā noteiktajām prasībām un Tehniskās specifikācijas prasībām, iepirkuma komisija attiecīgo pretendentu izslēdz no turpmākās dalības Konkursā un tā piedāvājumu tālāk neizskata.
			5. Finanšu piedāvājumu atbilstības pārbaude – iepirkuma komisija vērtē vai pretendentu finanšu piedāvājumi atbilst Nolikuma 6.5.punktā noteiktajām prasībām un Nolikuma 3.pielikuma veidlapai Iepirkuma komisija pārbauda vai pretendentu finanšu piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, iepirkuma komisija paziņo pretendentam, kura pieļautās kļūdas ir labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumu. Ja finanšu piedāvājums neatbilst Nolikuma 6.5.punktā noteiktajām prasībām, iepirkuma komisija izslēdz pretendentu no turpmākas dalības Konkursā un tā piedāvājumu tālāk nevērtē.
			6. Saimnieciski visizdevīgākā piedāvājuma noteikšana atbilstoši piedāvājumu vērtēšanas kritērijiem – Iepirkuma komisija izvēlas nolikumā noteiktajām prasībām atbilstošu **saimnieciski visizdevīgāko piedāvājumu**, kurš ieguvis vislielāko punktu skaitu, saskaņā ar Nolikuma 8.1.3.7.punktu.
			7. Par saimnieciski visizdevīgāko piedāvājumu tiek atzīts piedāvājums, kurš ieguvis lielāko punktu skaitu. Saimnieciski visizdevīgākā piedāvājuma noteikšanai izmanto šādus vērtēšanas kritērijus:

|  |  |  |  |
| --- | --- | --- | --- |
| **Nr. p.k.** | **Vērtēšanas kritērijs****(konkrētā kritērija identificējošs burts)** | **Maksimālais punktu skaits** | **Punktu piešķiršanas metodika** |
|  | **Finanšu piedāvājuma kopējās izmaksas**. Pretendenta piedāvātā kopēja cena (kopējā summa Nolikuma 3.pielikuma aile “Kopēja cena bez PVN (A)”). (P1) | 100 | Maksimālo punktu skaitu piešķir pretendentam, kurš piedāvā viszemāko cenu.Piešķiramo punktu skaitu aprēķina saskaņā ar šādu formulu:P1 = Pmax \* Cx / Cy, kurP1 – vērtējamā piedāvājuma iegūtais punktu skaits pozīcijā,Pmax – maksimāli iegūstamie punkti par pozīciju,Cx – zemākā piedāvātā cena,Cy – Pretendenta piedāvātā cena. |
|  | Pretendenta piesaistīts sertificēts **ainavu arhitekts** darbu izpildē (IR/NAV) (P2) | 10 | Maksimālo punktu skaitu (P2) – 10 (desmit) punktus, var saņemt, ja pretendents var uzrādīt papildus piesaistītu speciālistu – sertificētu ainavu arhitektu. **IR** piesaistīts sertificēts ainavu arhitekts (piedāvājumā iesniegts ainavu arhitekta sertifikāta vai dokumenta, kas apliecina, ka speciālists izgājis atbilstošu apmācību, kopija, pievienojot speciālista apliecinājumu (Nolikuma 6A.pielikums), ka pretendenta uzvaras gadījumā tas piekrīt iesaistīties šajos pakalpojumos) – 10 punkti.**NAV** piesaistīts sertificēts ainavu arhitekts – 0 punkti. |
|  | Pretendenta piedāvātais garantijas laiks veiktajiem būvdarbiem (ilgākais). (P3)Garantijas laiks saskaņā ar Pretendenta aizpildīto formu “Finanšu piedāvājums” (Nolikuma 3.pielikums) sadaļu par Garantijas perioda ilgumu.*Minimālais mēnešu skaits – 36 mēneši,**Maksimālais mēnešu skaits– 84 mēneši.* | 30 | Maksimālo punktu skaitu piešķir pretendentam, kurš piedāvā visgarāko garantijas laiku. Piešķiramo punktu skaitu aprēķina saskaņā ar šādu formulu:P3 = Pmax \* Lx / Ly, kurP3 – vērtējamā piedāvājuma iegūtais punktu skaits pozīcijā,Pmax – maksimāli iegūstamie punkti par pozīciju,Lx -Pretendenta piedāvājuma garantijas laiks, Ly - visgarākais garantijas laiks. |
| Kopējais iespējamais punktu skaits | **140**  | Kopējo piešķiramo punktu skaitu aprēķina saskaņā ar šādu formulu: P = P1+P2+P3P – vērtējamā piedāvājuma iegūtais punktu skaits pozīcijā,P1…P3 – Pretendenta iegūtais punktu skaits konkrētajā vērtētajā kritēriju pozīcijā. |

* + 1. Katrs komisijas loceklis piedāvājumus vērtē individuāli, veicot vērtējumu individuālā vērtēšanas veidlapā, pēc tam tiek sasummēti katra komisijas locekļa individuālie vērtējumi un dalīts ar komisijas locekļu skaitu, kas kopvērtējumā veido pretendenta iegūto punktu skaitu.
		2. Veicot kritēriju izvērtēšanu saskaņā ar Nolikuma 8.3.1.7. apakšpunktā norādīto aprēķināšanas kārtību, starprezultāti netiek noapaļoti, taču summāri iegūtais punktu skaits, kas iegūts par visiem kritērijiem (pozīcijām) kopā, tiek noapaļots līdz 2 (divām) zīmēm aiz komata.
		3. Piedāvājumu vērtēšanas laikā iepirkuma komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājumu vērtēšanā.
		4. Iepirkuma komisijai ir tiesības pieprasīt, lai Pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
		5. Ja iepirkuma komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
		6. Ja pretendents neiesniedz iepirkuma komisijas pieprasītās ziņas vai paskaidrojumus, iepirkuma komisija piedāvājumu vērtē pēc tiem dokumentiem, kas ir iekļauti piedāvājumā.
		7. Piedāvājuma noformējuma pārbaudei, Pretendentu atlasei, kā arī piedāvājumu vērtēšanai un salīdzināšanai iepirkuma komisija var pieaicināt ekspertu.
		8. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta Pretendenta izvēlē vai darbībā. Šo apliecinājumu eksperts pievieno atzinumam.
		9. Ekspertam ir tiesības iepazīties ar piedāvājumiem, kā arī lūgt iepirkuma komisiju pieprasīt no Pretendenta papildu informāciju, kas ir nepieciešama atzinuma sagatavošanai.
		10. Eksperts piedāvājumā ietverto un Pretendenta papildus sniegto informāciju drīkst izmantot tikai sava atzinuma sniegšanai.
		11. Ja Pretendents izvēlējies iesniegt Eiropas vienoto iepirkuma procedūras dokumentu, Pasūtītājs to pieņem kā sākotnējo pierādījumu atbilstībai Nolikumā noteiktajām Pretendentu atlases prasībām, ievērojot Nolikuma 6.1.8.punkta noteikumus.
		12. Pēc lēmuma pieņemšanas pretendenti 3 (trīs) darba dienu laikā vienlaikus tiek informēti par iepirkumu komisijas lēmumu. Par to pretendentiem tiek paziņots uz pieteikumā norādīto elektronisko pasta adresi.
	1. **Nepamatoti lēta piedāvājuma pārbaude:**
		1. Iepirkuma komisija izvērtē, vai tā Pretendenta, kuram, atbilstoši Nolikuma 8.1.3.6. punktā noteiktajam piedāvājumu izvēles kritērijam, būtu piešķiramas iepirkuma līguma slēgšanas tiesības, piedāvājums nav nepamatoti lēts – par norādīto cenu nav iespējams izpildīt Iepirkuma līguma noteikumus.
		2. Ja iepirkuma komisijai rodas šaubas, ka konkrētais Pretendenta piedāvājums ir nepamatoti lēts, iepirkuma komisija pieprasa skaidrojumu par piedāvāto cenu un izmaksām.
		3. Iepirkuma komisija, konsultējoties ar Pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests. Iepirkuma komisijai ir tiesības prasīt, lai ārvalstīs reģistrēti Pretendenti iesniedz alternatīvus dokumentus par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Pretendenta reģistrācijas valsts attiecīgais dienests.
		4. Iepirkuma komisija noraida Pretendenta piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
		5. Ja iepirkuma komisija konstatē, ka Pretendenta piedāvājums ir nepamatoti lēts tāpēc, ka Pretendents saņēmis komercdarbības atbalstu, piedāvājumu pēc konsultācijām ar Pretendentu var noraidīt, tikai pamatojoties uz to, ka Pretendents nevar iepirkuma komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107.pantam. Ja iepirkuma komisija noraida piedāvājumu šā iemesla dēļ, tā informē Eiropas Komisiju un Iepirkumu uzraudzības biroju par piedāvājuma noraidīšanu vai noraidīšanas iemeslu.
1. **Lēmuma pieņemšana un iepirkuma līguma noslēgšana**
	1. Attiecībā uz Pretendentu, kuram būtu piešķiramas iepirkuma līguma slēgšanas tiesības Konkursā, iepirkuma komisija veic pārbaudi saskaņā ar:
		1. Publisko iepirkumu likuma 42.panta otrās daļas nosacījumiem;
		2. Starptautisko un Latvijas Republikas nacionālo sankciju likuma 111.panta nosacījumiem.
	2. Iepirkuma komisija lemj par iepirkuma līguma slēgšanas tiesību piešķiršanu Pretendentam, kuram atbilstoši iepirkuma komisijas lēmumam būtu piešķiramas iepirkuma līguma slēgšanas tiesības un uz kuru neattiecas Pretendentu izslēgšanas gadījumi.
	3. Ja vismaz divu piedāvājumu novērtējums ir vienāds, priekšroka tiks dota piedāvājumam, kurš piedāvā viszemāko cenu (Nolikuma 8.1.3.7. apakšpunkta P1 kritērijs - Finanšu piedāvājuma kopējās izmaksas (pozīcija “Kopēja cena bez PVN (A)”, zemākā cena), bet ja arī šajā gadījumā vismaz divu piedāvājumu novērtējums ir vienāds, priekšroka tiks dota piedāvājumam, kurš piedāvā visgarāko garantijas laiku (kritērijs P3). Ja arī šajā gadījumā vismaz divu piedāvājumu novērtējums ir vienāds, Komisija veiks izlozi, šos piedāvājumus iesniegušos pretendentus informējot par izlozes vietu, datumu un laiku vismaz 1 (vienu) darbdienu iepriekš. Piedalīšanās izlozes norisē ir brīvprātīga. Ja uzaicinātais pretendents neierodas uz izlozi, tad viņam nav tiesības celt iebildumus par notikušās izlozes rezultātiem.
	4. Par Nolikuma 9.2.punktā minēto lēmumu iepirkuma komisija 3 (trīs) darba dienu laikā rakstveidā paziņo Pretendentiem uz to e-pasta adresi, kuru tas ir norādījis EIS sistēmā kā paredzētu oficiālajai saziņai.
	5. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu ne vēlāk kā 10 (desmit) darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, tā pēc savas izvēles izveido pilnsabiedrību vai noslēdz sabiedrības līgumu, vienojoties par apvienības dalībnieku atbildības sadalījumu. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks.
	6. Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām.
	7. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītāja noteiktajā termiņā, iepirkuma komisija pieņem lēmumu slēgt līgumu ar nākamo Pretendentu, kura piedāvājums atbilst piedāvājumu izvērtēšanas kritērijam vai pārtraukt Konkursu, neizvēloties nevienu piedāvājumu.
	8. Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par piedāvājumu atbilstošo Nolikumā noteiktajam piedāvājumu izvērtēšanas kritērijam, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju.
2. **Komisijas tiesības un pienākumi**
	1. **Iepirkuma komisijai ir tiesības**:
		1. izdarīt grozījumus Nolikumā;
		2. pieņemt motivētu lēmumu piešķirt Iepirkuma līguma slēgšanas tiesības, izbeigt vai pārtraukt Konkursu, neizvēloties nevienu piedāvājumu arī gadījumā, ja Pretendenta piedāvātā cena pārsniedz Pasūtītāja budžeta iespējas.
		3. Iepirkuma komisija ir tiesīga lemt par līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, ja Pretendents Nolikumā noteiktajā termiņā:
			1. nav reģistrēts (vai izslēgts) Latvijas Būvkomersantu reģistrā (attiecas arī uz apakšuzņēmējiem un uzņēmējiem, kuri sniegs pakalpojumus un, uz kuru iespējām kvalifikācijas pierādīšanai Pretendents balstās);
			2. Nolikumā noteiktajā gadījumā un termiņā atsakās slēgt sabiedrības līgumu, neiesniedz sabiedrības līguma kopiju vai neinformē par personālsabiedrības nodibināšanu;
			3. atsakās slēgt līgumu vai neiesniedz parakstītu līgumu;
			4. Nolikumā noteiktajā gadījumā nav iesniedzis atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā vai iesniedzis Pasūtītājam pierādījumus par deklarācijas iesniegšanas faktu;
			5. Nolikumā noteiktajā gadījumā nav iesniedzis Pasūtītājam informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā īslaicīgu profesionālo pakalpojumu sniegšanai Latvijas Republikā reglamentētajā profesijā.
	2. **Iepirkuma komisijai ir pienākumi:**
		1. Iepirkuma komisija nodrošina iepirkuma procedūras norises dokumentēšanu.
		2. Iepirkuma komisija nodrošina brīvu un tiešu elektronisku pieeju iepirkuma procedūras dokumentiem Pasūtītāja profilā šī Konkursa sadaļā EIS.
		3. Ja ieinteresētais piegādātājs ir laikus EIS konkursu apakšsistēmā pieprasījis papildu informāciju par iepirkuma procedūras dokumentos iekļautajām prasībām, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, Pasūtītājs publicē EIS konkursu apakšsistēmā, norādot arī uzdoto jautājumu.
		4. Ja Pasūtītājs izdarījis grozījumus iepirkuma procedūras dokumentos, tas publicē grozījumus EIS konkursu apakšsistēmā, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.
		5. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citiem piedāvājumiem. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
		6. Iepirkuma komisija vērtē Pretendentus un to iesniegtos piedāvājumus saskaņā ar Publisko iepirkumu likumu, publisko iepirkumu norisi regulējošajiem Ministru kabineta noteikumiem, iepirkuma procedūras dokumentiem, kā arī citiem normatīvajiem aktiem.
		7. Ja iepirkuma komisija konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tā pieprasa, lai Pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja iepirkuma komisija ir pieprasījusi izskaidrot vai papildināt piedāvājumā ietverto vai Pretendenta iesniegto informāciju, bet Pretendents to nav izdarījis atbilstoši iepirkuma komisijas noteiktajām prasībām, iepirkuma komisija piedāvājumu vērtē pēc tās rīcībā esošās informācijas.
3. **Pretendenta tiesības un pienākumi**
	1. **Pretendentam ir tiesības:**
		1. līdz piedāvājumu iesniegšanas termiņa beigām grozīt vai jebkurā Konkursa posmā atsaukt iesniegto piedāvājumu pilnībā vai daļēji, rakstiski par to paziņojot iepirkuma komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums, papildus norādot attiecīgi „PIEDĀVĀJUMA GROZĪJUMI” vai „PIEDĀVĀJUMA ATSAUKUMS”;
		2. pieprasīt papildu informāciju par Nolikumu, ievērojot Nolikuma 3.2.punkta noteikumus;
	2. **Pretendenta pienākumi:**
		1. sagatavot piedāvājumu atbilstoši Nolikuma noteikumiem, ievērot Pasūtītāja norādījumus attiecībā uz Nolikumam pievienoto paraugformu aizpildīšanu. Gadījumā, ja Pretendents konstatē pretrunas Nolikumā, par tām Pretendentam ir pienākums informēt iepirkuma komisiju un prasīt skaidrojumu;
		2. iesniegt piedāvājumu atbilstoši Nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
		3. Iepirkuma komisijas noteiktajā termiņā sniegt atbildes uz iepirkuma komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
		4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
		5. līdz piedāvājumu iesniegšanas termiņa beigām regulāri iepazīties ar iepirkuma komisijas ievietoto informāciju par Konkursu Pasūtītāja profilā šī Konkursa sadaļā EIS vietnē.
		6. saņemot uzaicinājumu slēgt Iepirkuma līgumu, jāparaksta un jāiesniedz Pasūtītājam iepirkuma līgums 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu.
4. **Iepirkuma līgums**
	1. Pasūtītājs slēgs iepirkuma līgumu, pamatojoties uz Pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 11.pielikums). Iepirkuma līguma pamatnosacījumi, slēdzot līgumu, netiks mainīti.

1. **Nolikuma pielikumi**

(Pievienoti Nolikumam atsevišķos pielikumos)

|  |  |
| --- | --- |
| **1.pielikums** | Darba uzdevums/Tehniskā specifikācija  |
| **2.pielikums** | Pieteikums dalībai iepirkuma procedūrā |
| **3.pielikums** | Finanšu piedāvājums |
| **4.pielikums** | Pretendenta atbildīgo speciālistu saraksts |
| **5.pielikums** | Pretendenta pieredzes apliecinājums |
| **6.pielikums** | Informācija par speciālista pieredzi |
| **6A.pielikums** | Speciālista apliecinājums |
| **7.pielikums** | Apakšuzņēmējiem nododamo darbu saraksts |
| **8.pielikums** | Apakšuzņēmēja/Personas, uz kuras iespējām balstās, apliecinājums |
| **9.pielikums** | Garantijas laika garantijas paraugs |
| **10.pielikums** | Avansa nodrošinājuma garantijas paraugs |
| **11.pielikums** | Līguma projekts |
| **12.pielikums** | Apliecinājums par neatkarīgi izstrādātu piedāvājumu |

1. Ņemot vērā Ministru kabineta 2017.gada 28.februāra noteikumu Nr.107 “Iepirkumu procedūras un metu konkursu norises kārtība” 14. punktu. [↑](#footnote-ref-1)
2. Eiropas Savienībā vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle. [↑](#footnote-ref-2)
3. Latvijas Republikā reģistrēta akciju sabiedrība vai Eiropas komercsabiedrība, vai savstarpējās apdrošināšanas kooperatīvā sabiedrība, kurai saskaņā ar Apdrošināšanas un pārapdrošināšanas likumu ir tiesības veikt apdrošināšanu. [↑](#footnote-ref-3)
4. *Skaidrojums par dokumentu pieejams arī, skatīt:* [*https://www.iub.gov.lv/lv/skaidrojums-par-eiropas-vienoto-iepirkuma-proceduras-dokumentu*](https://www.iub.gov.lv/lv/skaidrojums-par-eiropas-vienoto-iepirkuma-proceduras-dokumentu) [↑](#footnote-ref-4)
5. Skaidrojums par publiski pieejamu rekreācijas objektu šī iepirkuma ietvaros, skatāms kopsakarībā ar Nolikuma 6.3.2.4.punktā minēto. [↑](#footnote-ref-5)
6. Ņemot vērā, ka saskaņā ar Būvniecības likuma 1.panta 12.punktu būvniecība ietver gan projektēšanu, gan būvdarbus, šeit un turpmāk šī Nolikuma ietvaros ar frāzi būvniecība ir attiecināma par un uz būvdarbiem, - saskaņā ar Būvniecības likumā noteikto iedalījumu par būvdarbu veidiem (jauna būvniecība vai atjaunošana vai pārbūve). [↑](#footnote-ref-6)
7. *Šī iepirkuma ietvaros prasībā iekļautā norāde par aktīvās atpūtas zonas, skvēra, parka vai teritorijas labiekārtošanas objekti ir minēti ar mērķi definēt pretendentiem tos kā piemērus, ņemot vērā iepērkamā iepirkuma priekšmeta objekta specifiku un atrašanās vietu. Pretendenti nav ierobežoti uzrādīt arī citus līdzvērtīgus pieredzes objektus (pēc to veida un rakstura), kuru ietvaros būtu veikti attiecīgie būvniecības darbi.* [↑](#footnote-ref-7)